
	      MAT Á ÁHRIFUM LAGASETNINGAR*
                   – sbr. samþykkt ríkisstjórnar frá 10. mars 2017
*umfjöllun um einstök efnisatriði misjafnlega ítarleg, eftir umfangi máls og eðli

	Málsheiti og nr.
	Frumvarp til laga um verðbréfafyrirtæki / FJR2023110127
	Ráðuneyti 
	Fjármála- og efnahagsráðuneyti
	Stig mats
	☒ Frummat, sbr. 1. gr.
☐ Endanlegt mat, sbr. 10. gr. 

	Dags.
	4. júlí 2024


	A. Greining og mat á fjárhagslegum áhrifaþáttum fyrir ríkið

	Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs
Ekki er á þessu stigi gert ráð fyrir áhrifum á fjárhag ríkisins.

Tekjubreytingar
Ekki er á þessu stigi gert ráð fyrir því að samþykkt frumvarpsins kalli á sérstaka breytingu á eftirlitsgjaldi til Seðlabanka Íslands eða hafi önnur áhrif á tekjur ríkisins.

Útgjaldabreytingar 
Ekki er á þessu stigi gert ráð fyrir því að samþykkt frumvarpsins hafi áhrif á útgjöld ríkisins.

Eignabreytingar
Ekki er gert ráð fyrir því að samþykkt frumvarpsins hafi áhrif á eignir ríkisins.

Aðrir áhrifaþættir varðandi ríkisfjármál
Nei.

	B. Samræmi við útgjaldaramma og fimm ára fjármálaætlun – fjármögnun 

	Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins?
Á ekki við.

Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?
Á ekki við.

Tengist einhver ný eða aukin tekjuöflun verkefninu?
Nei.

	C. Efnahagsáhrif – áhrif á atvinnulíf, vinnumarkað og samkeppni

	Hagræn áhrif á heildareftirspurn og einstaka markaði – hagstjórnarsjónarmið 
CRR og CRD IV taka fyrst og fremst mið af áhættu sem tengist starfsemi banka og beinast að miklu leyti að því að hindra röskun á innlána- og útlánastarfsemi og greiðslumiðlun vegna erfiðleika banka. Þannig er mat á útlánaáhættu og eiginfjárkröfur til að mæta henni til dæmis lykilþáttur í því regluverki, en útlánaáhætta er almennt hverfandi áhættuþáttur í starfsemi verðbréfafyrirtækja. IFR og IFD er ætlað að taka betur mið af þeirri áhættu sem stafar af starfsemi verðbréfafyrirtækja, einkum fyrir viðskiptavini þeirra og þá markaði með fjármálagerninga þar sem þau eiga í viðskiptum. Ef að vel tekst til ætti það að auka öryggi og traust á mörkuðum með fjármálagerninga og um leið draga úr reglu- og eftirlitsbyrði verðbréfafyrirtækja. Minni kostnaður við rekstur verðbréfafyrirtækja er aftur til þess fallinn að auka framboð á fjárfestingarþjónustu og efla þannig fjármálamarkaði.

Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999. 
Átta verðbréfafyrirtæki hafa starfsleyfi hér á landi.[footnoteRef:2] Ekkert þeirra er nógu umfangsmikið til að falla áfram undir CRR og CRD IV. Þau munu því öll falla undir IFR og IFD sem er mun einfaldari reglurammi. Innleiðing gerðanna er því heilt yfir talin draga úr reglubyrði fyrir íslensk verðbréfafyrirtæki. Einkum á það við um þau fyrirtækjanna sem flokkast sem lítil og ótengd og falla því undir einfaldari kröfur samkvæmt gerðunum. Frummat bendir til þess að sex íslensk verðbréfafyrirtæki kunni að flokkast sem lítil og ótengd en tvö ekki.
Einkum má nefna eftirfarandi áhrif:
Stofnframlag: Kröfur um stofnframlag verðbréfafyrirtækja hækka úr jafnvirði 730 þúsund evra í jafnvirði 750 þúsund evra, jafnvirði 125 þúsund evra í jafnvirði 150 þúsund evra og úr jafnvirði 50 þúsund evra í jafnvirði 75 þúsund evra, en fjárhæðin ræðst af því hvaða starfsheimildir verðbréfafyrirtæki hefur. Hækkunin hækkar örlítið þröskuldinn við að stofna ný verðbréfafyrirtæki. Hún getur jafnframt haft í för með sér að starfandi verðbréfafyrirtæki þurfi að auka eigið fé sitt ef það er undir áskildu stofnframlagi. Þar sem hækkunin er lítil eru þau áhrif þó óveruleg.
Eiginfjárkröfur: Við undirbúning gerðanna áætlaði Evrópska bankaeftirlitsstofnunin að heildareiginfjárkröfur til verðbréfafyrirtækja ættu að minnka um 16%, en áhrifin væru þó breytileg eftir fyrirtækjum. Stofnunin áætlaði að aðeins 7% verðbréfafyrirtækja þyrftu að auka eigið fé sitt til að mæta nýjum kröfum.[footnoteRef:3] 
Lausafjárkröfur: Við undirbúning gerðanna áætlaði Evrópska bankaeftirlitsstofnunin að flest verðbréfafyrirtæki hefðu þegar nægt laust fé til að mæta nýju kröfunum og aðeins um 10% fyrirtækja þyrftu að auka við laust fé.[footnoteRef:4]
Umsýslukostnaður: Tilfærslu í nýtt regluverk fylgir einskiptiskostnaður fyrir verðbréfafyrirtæki, svo sem vegna breytinga á ferlum, tölvukerfum og samningum við þjónustuaðila sem færslan kallar á. Fram á við ætti það aftur á móti að draga úr umsýslukostnaði verðbréfafyrirtækja að falla undir einfaldara regluverk sem er sérsniðið að þeim fremur en lánastofnunum.
Ráðgjafarnefnd um opinberar eftirlitsreglur samkvæmt lögum um opinberar eftirlitsreglur, nr. 27/1999, verður send tilkynning um birtingu áformaskjals og áhrifamats þessa í samráðsgátt stjórnvalda.

Samkeppnisskilyrði
Innleiðing gerðanna stuðlar að því að íslensk verðbréfafyrirtæki standi jöfnum fæti gagnvart samkeppnisaðilum á Evrópska efnahagssvæðinu.

	D. Önnur áhrif

	Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011
Ekki er gert ráð fyrir sértækum áhrifum á fjárhag sveitarfélaga.

Áhrif á frelsi til að veita þjónustu (með eða án staðfestu á Íslandi)
Samræming við reglur annars staðar á Evrópska efnahagssvæðinu er til þess fallin að greiða fyrir veitingu þjónustu þvert á landamæri.

Áhrif á tæknilegar reglur um vöru og fjarþjónustu, sbr. lög nr. 57/2000  
Á ekki við.

Áhrif á byggðalög
Ekki er gert ráð fyrir sértækum áhrifum á byggðalög.

Áhrif á frjáls félagasamtök
Ekki er gert ráð fyrir sértækum áhrifum á frjáls félagasamtök.

Áhrif á jafnrétti kynjanna
IFD áskilur að starfskjarastefna verðbréfafyrirtækja sé hlutlaus gagnvart kyni og IFR áskilur að verðbréfafyrirtæki birti upplýsingar um launamun eftir kyni milli starfsmanna sem hafa martæk áhrif á áhættusnið fyrirtækjanna. Fyrirmælin geta stutt við markmið laga um jafna stöðu og jafnan rétt kynjanna, nr. 150/2020, um jöfn laun óháð kyni.

Áhrif a lýðheilsu
Ekki er gert ráð fyrir sértækum áhrifum á lýðheilsu.

Áhrif á menntun, nýsköpun og rannsóknir
Ekki er gert ráð fyrir sértækum áhrifum á menntun, nýsköpun og rannsóknir.

Áhrif á möguleika einstaklinga og fyrirtækja til að eiga samskipti þvert á norræn landamæri
Samræming við reglur annars staðar á Norðurlöndum er til þess fallin að greiða fyrir veitingu þjónustu þvert á norræn landamæri.

Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni
Gert er ráð fyrir að Seðlabanki Íslands hafi eftirlit með framkvæmd laga sem innleiða Evrópugerðirnar. Ekki er á þessu stigi gert ráð að innleiðingin hafi veruleg áhrif á eftirlitið eða að hún kalli á sérstaka breytingu á eftirlitsgjaldi.

Áhrif á stöðu tiltekinna þjóðfélagshópa, s.s. aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar
Ekki er gert ráð fyrir sértækum áhrifum á stöðu tiltekinna þjóðfélagshópa.

Áhrif á umhverfi og sjálfbæra þróun 
Ekki er gert ráð fyrir sértækum áhrifum á umhverfi og sjálfbæra þróun.

	E. Niðurstaða mats  – með vísun í fylgiskjöl ef við á

	Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag  
Ekki er á þessu stigi gert ráð fyrir áhrifum á fjárhag ríkisins.

Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á 
Liður í aðild Íslands að hinum sameiginlega markaði Evrópska efnahagssvæðisins er upptaka Evrópugerða sem snúa að markaðnum í EES-samninginn og innleiðing þeirra í landsrétt í kjölfarið. Upptaka og innleiðing IFR og IFD er því liður í góðri framkvæmd Íslands á samningnum. Fáeinir tugir Evrópugerða sem bíða upptöku í samninginn útfæra nánar ákvæði í gerðunum eða gera ráð fyrir þeim með öðrum hætti. 

Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)
Með innleiðingu IFR og IFD verður í megindráttum skilið á milli varfærnisreglna um starfsemi verðbréfafyrirtækja annars vegar og lánastofnana hins vegar. Það gerir regluverkinu kleift að taka betur mið af sérstöðu hvorrar tegundar fyrirtækja fyrir sig. Það er í senn til þess fallið að treysta fjármálastöðugleika og draga úr kostnaði fyrirtækjanna. Samfélagsleg áhrif af innleiðingu gerðanna eru því líklega jákvæð. Upptaka og innleiðing þeirra er einnig liður í góðri framkvæmd Íslands á EES-samningnum.

	F. Til útfyllingar vegna endanlegs mats – breytingar frá frummati

	Voru áform um lagasetninguna ásamt frummati á áhrifum kynnt fyrir FJR? 
Eru helstu efnisatriði frumvarpsins óbreytt/lítið breytt frá þeim tíma? 
Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin? 

